Source: https://hatter.hu/hirek?page=46
Timestamp: 2020-07-06 17:36:14
Document Index: 5439303

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'Bíróság ']

Hírek | Page 47 | Háttér Társaság
2004. január 12., hétfő
Sajtóközleményt adott ki egyesületünk a Károli Gáspár Református Egyetem Hittudományi Kar Kari Tanácsának 2004. január 4. napján „A homoszexualitásról” címmel közzétett állásfoglalása kapcsán.
Sajtóközlemény: Meleg szervezetek közös sajtónyilatkozata az Alkotmánybíróság beleegyezési korhatárt érintő határozatáról
2002. szeptember 5., csütörtök
A Háttér Társaság a Melegekért és a Szivárvány Misszió Alapítvány közös sajtónyilatkozata az Alkotmánybíróság határozatáról
Örömmel fogadtuk, hogy az Alkotmánybíróság 9 év után, több beadvány hatására megsemmisítette a Büntető Törvénykönyv 199. és 200. §-át, kimondva a szexuális orientáció alapján hátrányosan megkülönböztető törvények alkotmányellenességét.
Sajtóközlemény: A „beleegyezési korhatárt” egységesítő alkotmánybírósági döntés kapcsán
A Háttér—Meleg Jogsegély Szolgálat a „beleegyezési korhatárt” egységesítő alkotmánybírósági döntéssel kapcsolatosan az alábbi nyilatkozatot teszi közzé.
Az Alkotmánybíróság – részletes jogtörténeti és jogösszehasonlító elemzést követően, nemzetközi intézmények releváns állásfoglalásainak figyelembe vételével – 2002. szeptember 3. napján, 1040/B/1993/23. szám alatt meghozott határozatában megállapította, hogy a Büntető Törvénykönyvről szóló 1978. évi IV. törvény 199. §-a („Természet elleni fajtalanság”) alkotmányellenes, ezért azt a határozat közzétételének napjával megsemmisíti.
Sajtóközlemény: Érvénytelen a meleg rendezvényeket tiltó szerződéskiegészítése
2002. március 11., hétfő
A mai napon a Budapesti II. és III. Kerületi Bíróság a Háttér Baráti Társaság a Melegekért egyesület mint felperes indítványára megállapította, hogy a Sziget Kft., Tarlós István III. kerületi polgármester, az Óbudai rendőrkapitány és a BRFK között 2001. július 10. napján megkötött szerződés-kiegészítés érvénytelen.
A Bíróság indokolásában rámutatott, hogy a Pepsi Szigetről a homoszexuális felvilágosító rendezvények kitiltása az Alkotmány 70/A paragrafusába foglalt hátrányos megkülönböztetés tilalmába ütközik, így az erre irányuló szerződés-kiegészítés semmis.
Sajtóközlemény - Védelem nélkül
2001. augusztus 24., péntek
Egyesületünk Jogsegélyszolgálata a hátrányos megkülönböztetés tilalmára vonatkozó jogi szabályozás igényével az alábbi állásfoglalást tette közzé 2001. augusztusban.
Sajtóközlemény: Felfüggesztette a bíróság a meleg rendezvényeket tiltó megállapodás végrehajtását
2001. július 23., hétfő
Háttér Baráti Társaság a Melegekért egyesület felperesnek Tarlós István és társai alperesek ellen szerződés érvénytelenségének megállapítása iránti perben a Budapesti II. és III. Kerületi Bíróság a felperes ideiglenes intézkedés iránti kérelmének helyt adva, előzetesen végrehajtható végzésével felfüggesztette Tarlós István és a Sziget kft. között 2001. Július 10. napján kötött kiegészítő megállapodás hatályba lépését.